

**BASHKIMI I SINDIKATAVE TË PAVARURA TË KOSOVËS**

**SAVEZ NEZAVISNIH SINDIKATA KOSOVA**

Na osnovu Uredbe UNMIK-a br. 2003/13, član 10, tačka 10.2, izmenjen i dopunjen Uredbom UNMIK-a br. 2004/45, i sprovođenjem odluke žalbenog veća Posebne komore Vrhovnog suda Kosova, br. AC-I-16-0268-A0001 od 24 avgusta 2017 i uputstva Specijalizovanog veća Posebne komore Vrhovnog suda Kosova, br. AC-I-16-0268-A0001, od 24.08.2017, i uputstva Br. C-IV-20-0059 od 15.10.2020, Savez Samostalnih sindikata Kosova, dana 12.03.2025.

OBJAVLJUJE

OBAVEŠTENJE za zaposlene u društvenim preduzećima: **PRN184 ‘’Monting Energetika’’, PRN179 ‘’Lidhja e Kooperativave të Kosovës’’, PRN206 ‘’Borba’’, PRN175 ‘’Proleter’’, MIT117 ‘’ Kosova Azbest’’, GJI161 KB ‘’Babushi i Serbëve’’ Babushan, MIT133 ‘’Savremeni Dom’’, MIT139 ‘’BIP Beograd’’, PRN166 KB Tersteniku’’,PEJ021 Ag ‘’Coop Rugova’’, PEJ022 Ag ‘’Coop Bistrazhni’’, PEJ027 ‘’Coop Rogovë’’, PEJ047 Ag ‘’Coop Gorazhdeve’’, PEJ051 Ag ‘’Coop Radavc’’, PEJ094 ‘’Stacioni i Veterinarisë’’ Deçan, PEJ099 ‘’Stacioni i Veterinës’’ Klinë, PEJ102 ‘’Enti i Projektimit ‘’Ening’’.**

U cilju apliciranja i dostavljanja radničke dokumentacije za ova DP, u vezi sa izradom inicijalne liste radnika u formatu Eksel tabele u nadležnosti SNSK.

Spisak potrebnih dokumenata:

1. Radna knjižica (ako je imate), ili ugovor o radu, pre ili posle juna 1999.
2. Spisak ličnih primanja od relevantnog preduzeća za radnike koji su radili posle juna 1999. godine do privatizacije ili likvidacije društvenog preduzeća - DP.
3. U nedostatku radne knjižice, sve druge isprave (ugovore ili radne odluke) kojima se dokazuje zasnivanje radnog odnosa, odnosno prestanak radnog odnosa u DP.
4. Odluku o prestanku radnog odnosa u periodu 1989-1999, za vreme primene nasilnih diskriminatornih mera od strane bivše Skupštine Republike Srbije (ako imate ovu odluku).
5. Dokumenti iz relevantnih opština, odeljenja za socijalna pitanja (za one koji su pali u ratu na Kosovu 1997-1999, bilo da se radi o borcima za slobodu ili civilnim žrtvama).
6. Svaka druga dokumentacija koja dokazuje i opravdava zahtev za vaše pravo da budete uvršteni u inicijalnu listu koju će izraditi Uprava i postojeći sindikat relevantnog društvenog preduzeća u saradnji sa SNSK.
7. Izvod iz knjige rođenih (original) i kopija lične karte.
8. Broj aktivnog kontaktnog telefona, i adresu e-pošte ako je koristite.
9. Aktivan žiro-račun, potvrda iz banke.

Napomena:

Sva dostavljena dokumenta moraju biti overena kod nadležnog javnog beležnika (notara), osim kopije lične karte i potvrde iz banke za aktivan žiro-račun.

Dokumentacija pripremljena prema uputstvu dostavlja se lično ili se šalje poštom u Kancelariju Saveza nezavisnih sindikata Kosova, na adresu: Bulevar „Bila Klintona“, br. 60, 10000 Priština.

Rok za podnošenje dokumentacije je 15 dana od dana objavljivanja oglasa na sajtu KAP-a i objavljivanja u sredstvima javnog informisanja.

U Prištini, dana 26.03.2025. Predsednik SNSK

Atdhe Hykolli